kardosdrur/scandi-wiki huggingface dataset:
Damhus Sø

Damhus Sø eller Damhussøen ligger mellem Vanløse, Rødovre, Roskildevej og Damhusengen, der går ud til Jyllingevej i nord. Det grønne område hænger sammen med Grøndalsparken, Krogebjergparken og Vigerslevparken. Søens areal er 46 ha.

Dæmningen mod syd, hvorover Roskildevej er ført, blev bygget i forbindelse med vejens anlæg i 1621. Det havde til formål at sikre en stabil vandmængde i søen og en bedre vandforsyning til København via Grøndalsåen og Ladegårdsåen. Yderligere dæmninger blev bygget i 1849 hvorved bl.a. den nordlige del af søen, Bagsøen, blev adskilt fra den sydlige. 

Harrestrup Å, der tidligere løb igennem søen, blev i 1938 lagt i en rende med dæmninger på hver side i den østlige side af engen. Samtidig blev Bagsøen drænet, og hermed opstod Damhusengen. Søen og engen fik parkstatus i 1941 og har været fredet siden 1966.

Søen er med navnet Damhus Sø opkaldt efter Damhuset, der rent faktisk er opkaldt efter søen der tidligere hed Langvaddam eller blot Dammen. Området er også kendt for kroen. Det lille lokale tivoli blev revet ned i 2016.

Søen blev sammen med Vigerslevparken, Damhusengen og Krogebjergparken fredet  4. november 2010
.

Eksterne kilder/henvisninger 

Kunstige søer
Fredede arealer i Danmark
Rødovre
Søer i Københavns Kommune
Viggo Jensen (vægtløfter)

Alexander Viggo Jensen (22. juni 1874 i København – 2. november 1930 sammesteds) var en dansk vægtløfter, skytte, gymnast og atletikudøver. Han blev den første danske olympiske mester ved at vinde en af vægtløftningskonkurrencerne ved OL i 1896 i Athen.

OL i Athen 1896 
Den første vægtløftningskonkurrence ved OL var disciplinen to-hånds løft i en stil, der nu hedder "stød". Viggo Jensen og Launceston Elliot fra Storbritannien og Irland stod lige med 111,5 kg, men dommerne erklærede at Jensen havde udført løftet i bedre stil og tildelte derfor ham førstepladsen. Den britiske delegation protesterede imod denne afgørelse, hvilket medførte at løfterne blev tildelt flere forsøg til at forbedre deres resultat. Det lykkedes imidlertid ikke for nogen af dem, så Viggo Jensen fik førstepladsen, men han havde småskadet sin skulder i det sidste ekstraforsøg.

Den skade hæmmede Viggo Jensens indsats i den efterfølgende konkurrence i en-hånds løft, "træk". Han kunne kun løfte 57,0 kg mod Elliots 71,0 kg, men blev trods alt nummer to i den disciplin.

Jensen deltog også i kuglestød, hvor han blev nummer fire, og i diskoskast, hvor han dog sluttede på en placering mellem nummer fem og ni(sidst).

I gymnastikkonkurrencerne havde han tilmeldt sig i rebklatring. Han nåede ikke toppen af tovet og sluttede dermed på fjerdepladsen efter de to grækere, der begge nåede toppen af det 14 m lange tov, og Fritz Hoffmann, der klatrede længere end Viggo Jensen. Men han slog Launceston Elliot.

Endelig deltog han i to konkurrencer i riffelskydning. I militærriffel blev han nummer seks med en score på 1.640 point og 30 hits på 40 skud. I fri riffel gik det endnu bedre, idet han sluttede på tredjepladsen med 1.305 point og 31 hits på 40 skud. For hver serie på 10 skud var hans score hhv. 392, 423, 280 og 210 point.

OL i Paris 1900 
Ved OL i Paris 1900 deltog Jensen i fem forskellige konkurrencer i fri riffelskydning 300 meter; i tre positions konkurrencen blev han nummer 15 individuelt og nummer fire i holdkonkurrencen, individuelt nummer 13 knæende, nummer 10 liggende og nummer 11 stående.

Efter idrætskarrieren 
Efter idrætskarrieren blev han arkitekt og arbejdede i Moskva i 1920'erne.

Eksterne henvisninger 
 

Gymnaster fra Danmark
Danske OL-deltagere i atletik
Vægtløftere fra Danmark
Skytter fra Danmark
Olympiske mestre fra Danmark
Personer fra København
Diskoskastere fra Danmark
Kuglestødere fra Danmark
Olympiske sølvmedaljevindere fra Danmark
Olympiske bronzemedaljevindere fra Danmark
Jord i hovedet

Jord i hovedet er en roman af Dennis Jürgensen fra 1985. Romanen låner kraftigt af Edgar Allan Poes gyserhistorier, hvilket Jürgensen også selv afslører i en dedikation i romanens begyndelse. 
Den handler om hovedpersonen Edgar, der en dag møder en pige i en burgerbar. Inden længe er han dybt forelsket, hvilket leder ham ud på randen af vanvid. 

Romaner fra Danmark
Litteratur i 1985
Bøger af Dennis Jürgensen
Tyfus

Tyfus (lægelatin Febris typhoidea) er en kraftig blodforgiftning og den mest alvorlige af salmonellainfektionerne, som skyldes bakterien Salmonella typhi.

Sygdommen skyldes en særlig salmonellabakterie (Salmonella typhi), som overføres gennem forurenet mad og drikke. Sygdommen viser sig ofte først med vedvarende, høj feber, som senere kan ledsages af kraftig diarré. Sygdommen kan være livstruende, hvis den ikke behandles med antibiotika. Tyfus optræder hyppigst i Asien og Afrika.

Under 2. verdenskrig var tyfus også udbredt i Europa, bl.a. i de tyske koncentrationslejre og de russiske Gulag-lejre. 

Tyfus må ikke forveksles med plettyfus, som skyldes Rickettsia-bakteriearter.

Antibiotikaresistens 

Antibiotikaresistente Salmonella typhi-stammer spredes hurtigt i disse år (2022) med mere end 11 millioner tilfælde om året med over 20% med dødelig udgang.

Kendte personer, der er døde af sygdommen 

 Komtesse Agnes Frijs døde af tyfus, ligesom Wilbur Wright (den ene af brødrene, der opfandt flyvemaskinen).
 Som fange i Bergen-Belsen døde Anne Frank af sygdommen, som var udbredt i de tyske koncentrationslejre.
 Dronning Victorias gemal, prins Albert, blev antaget at være død af sygdommen, men det er i dag omdiskuteret.
 Louis Pio, der grundlagde den organiserede arbejderbevægelse i Danmark, døde i 1894 af tyfus i Chicago.
 Alexander den Store død juni 323 f.Kr. i Babylon (i det nuværende Irak)

Noter

Litteratur 

 Aksel Lassen: "Skæbneåret 1659. Hungersnød og pest over Sydvestdanmark"; Skrifter udgivet af Jysk Selskab for Historie, Sprog og Litteratur, nr. 5; Universitetsforlaget i Aarhus 1958

Eksterne henvisninger 
Salmonsens Konversationsleksikon, 2. udgave, bind XXIII, s. 979; opslag: Typhus exanthemathicus

Se også
 Antibiotikaresistens
 Mikrobiom

Bakteriesygdomme
Sylvain Wiltord

Sylvain Wiltord (født 10. maj 1974) er en fransk fodboldspiller, der indtil videre har spillet 92 landskampe med 26 scoringer til følge (pr. august 2010). Han er pt uden klub, men har spillet for både Rennes FC, Girondins Bordeaux, Olympique Lyon, Olympique Marseille, Arsenal F.C., FC Metz og Deportivo La Coruña.

Eksterne henvisninger 

Fodboldspillere fra Frankrig
Fodboldspillere fra Girondins Bordeaux
Fodboldspillere fra Arsenal F.C.
Fodboldspillere fra Deportivo La Coruña
Fodboldspillere fra Olympique Lyon
Fodboldspillere fra Olympique Marseille
Fodboldspillere fra FC Metz
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
MPDS

MPDS er en forkortelse for Mobile Packet Data System. MPDS er protokollen som benyttes af satellit dataforbindelser, som bruger Inmarsats GAN (Global Area Network) service. MPDS tillader at flere brugere, med satellit terminaler, samtidigt deler en 64kbit satellit data kanal.

Datatransmission
Oliver Bierhoff

Oliver Bierhoff (født 1. maj 1968) er en tysk tidligere fodboldspiller, der i perioden 1996-2002 spillede 70 landskampe og scorede 37 mål. På klubplan nåede han bl.a. at spille for de tyske klubber Bayer Uerdingen, Hamburger SV og Borussia Mönchengladbach samt de italienske mandskaber Udinese og AC Milan.

2004 har det tyske fodboldforbund (DFB) udpeget Oliver Bierhoff som manager for det tyske landshold. I den periode nåede Tyskland finalen ved UEFA EURO 2008 i Østrig og Schweiz, tredjepladsen ved FIFA World Cups 2006 på hjemmebane og 2010 i Sydafrika og semifinalen ved UEFA EURO 2012 i Polen og Ukraine, inden Tyskland nåede titlen ved FIFA World Cup 2014 i Brasilien. 

Siden 2018 var Oliver Bierhoff sportsdirektør i Forbundsrepublikkens fodboldforbund (Direktor Nationalmannschaften und Akademie, på dansk direktør for landshold og akademi), og i denne periode røg det tyske landshold ud efter gruppespillet ved VM i fodbold 2018 i Rusland og i ottendedelsfinalen ved UEFA EURO 2020 i år 2021. I 2022 blev han generaldirektør i det tyske fodboldforbund (Geschäftsführer Nationalmannschaften und Akademie, på dansk generaldirektør for landshold og akademi). Tyskland røg ud efter gruppespillet ved VM i fodbold 2022 i Qatar. Derefter forlader Oliver Bierhoff det tyske fodboldforbund og ophæver sin kontrakt.

Eksterne henvisninger 

 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Hamburger SV
Fodboldspillere fra KFC Uerdingen
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Slackware

Slackware var en af de første Linuxdistributioner, og er den ældste, som der stadig bliver udviklet på. Den blev skabt af Patrick Volkerding fra Slackware Linux, Inc. Slackware-projektet har en politik der medfører at der kun inkluderes stabile og gennemtestede programpakker i distributionen. Dette sker for at leve op til Slackwares målsætning om at sætte stabilitet og sikkerhed i højsædet .


Versioner 
 1.0 – 16. juli 1993
 2.0 – 2. juli 1994
 3.0 – 20. november 1995
 3.1 – 3. juni 1996
 3.2 – 17. februar 1997
 3.3 – 11. juni 1997
 3.4 – 14. oktober 1997
 3.5 – 9. juni 1998
 3.6 – 28. oktober 1998
 3.9/4.0 – 17. maj 1999
 7.0 – 25. oktober 1999
 7.1 – 22. juni 2000
 8.0 – 1. juli 2001
 8.1 – 18. juni 2002
 9.0 – 19. marts 2003
 9.1 – 26. september 2003
 10.0 – 23. juni 2004
 10.1 – 2. februar 2005
 10.2 – 14. september 2005
 11.0 – 2. oktober 2006
 12.0 – 5. juli 2007
 12.1 – 2. maj 2008
 12.2 – 11. december 2008
 13.0 – 28. august 2009
 13.1 - 24. Maj 2010
 13.37 - 27. April 2011
 14.0 - 29. September 2012
 14.1 - 4. November 2013
 14.2 - 30. Juni 2016
 15.0 - 2. februar 2022

Eksterne kilder/henvisninger

Slackware distributionen 
 Slackware (official website)
 ZipSlack
 

 
Linuxdistributioner
Karl-Heinz Schnellinger

Karl-Heinz Schnellinger (født 31. marts 1939 i Düren, Tyskland) er en tidligere tysk fodboldspiller, der i perioden 1958-1971 spillede 47 landskampe for Vesttyskland og scorede et enkelt mål. Han deltog ved hele fire VM-slutrunder med landet, med sølvmedaljerne ved 1966 som det bedste resultat. 

På klubplan var han tilknyttet FC Köln samt de italienske klubber AS Mantova, AS Roma og AC Milan (hvor han spillede i ni sæsoner). Han sluttede sin karriere tilbage i sit hjemland i 1975 efter at have spillet et enkelt år i Tennis Borussia Berlin.

Eksterne henvisninger 
 Spillerprofil på Fussballdaten.de
 Spillerprofil på FIFA.com 

Fodboldspillere fra Tyskland
Fodboldspillere fra 1. FC Köln
Fodboldspillere fra AS Roma
Fodboldspillere fra AC Milan
Fodboldspillere fra Tennis Borussia Berlin
Personer fra Nordrhein-Westfalen
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Dr. No

Dr. No (Agent 007: Mission drab) er en britisk actionfilm fra 1962, der er den første film i EON Productions' serie om den hemmelige agent James Bond.

Filmen var resultatet af flere års arbejde, forhandlinger og stridigheder for producenterne Albert R. Broccoli, Harry Saltzman og United Artists. I 1962 var de kommet så vidt at deres første James Bond-biograffilm kunne se dagens lys. Valget faldt på den sjette af Ian Flemings Bond-romaner: Dr. No. Filmen følger stort set bogen.

At det blev den sjette bog – og ikke den første, Casino Royale – skyldtes, at rettighederne til Casino Royale var afhændet til anden side. Den blev dramatiseret som tv-filmen Casino Royale i 1954 som den første Bond-film og med Barry Nelson som den første Bond. Den blev dog ikke fulgt op af yderligere filmatiseringer dengang. I stedet blev det med EON Productions serie og Sean Connery i hovedrollen, at Bond slog igennem. Skønt det var en lavbudgetfilm med et budget på kun 1.000.000 USD, blev det en succes med en indtjening på 59.600.000 USD på verdensplan.

Handling 
Strangways, Secret Service's mand på Jamaica, og hans assistent bliver myrdet. Den hemmelige agent James Bond, der har ret til at dræbe, bliver sendt dertil for at undersøge sagen. Snart efter bliver han dog udsat for flere attentatforsøg. Men sammen med Strangways' hjælper Quarrel finder han spor, der peger mod øen Crab Key og dens gådefulde herre Dr. No.

Medvirkende 
 Sean Connery – James Bond
 Joseph Wiseman – Dr. No
 Ursula Andress – Honey Ryder
 Jack Lord – Felix Leiter
 Anthony Dawson – Professor Dent
 Zena Marshall – Miss Taro
 John Kitzmiller – Quarrel
 Eunice Gayson – Sylvia Trench
 Bernard Lee – M
 Peter Burton – Major Boothroyd (Q)
 Lois Maxwell – Miss Moneypenny

Honey Rider, Sylvia Trench og flere mindre kvindelige roller blev dubbet af Nikki van der Zyl. I den indledende pistolløbssekvens, hvor James Bond kommer ind og skyder mod kameraet, er det stuntmanden Bob Simmons, der spiller Bond. Sekvensen blev genbrugt i From Russia with Love og Goldfinger. Q, der her omtales som Major Boothroyd, blev spillet af Peter Burton. Ved indspilningen af efterfølgeren From Russia with Love var han imidlertid ikke ledig, så Desmond Llewelyn fik rollen i stedet, som han beholdt til sin død i 1999.

Musik 
Til filmen Dr. No blev det verdensberømte James Bond tema for første gang anvendt. "Sangen" er den første af to i James Bond-serien, der ikke har tekst; den anden er temaet til On Her Majesty's Secret Service.

Eksterne henvisninger

Noter 

James Bond-film
Britiske film fra 1962
Actionfilm fra Storbritannien
Film baseret på bøger
Engelsksprogede film
Leon Andreasen

Leon Hougaard Andreasen (født 23. april 1983 i Aidt ved Thorsø i Østjylland) er en dansk tidligere fodboldspiller med en baggrund fra Østbirk og superliga-klubben AGF.

Den 188 cm høje midterforsvarer fik sit gennembrud på AGF's førstehold i 2001, hvor han skrev sin første professionelle kontrakt. Siden da har han været elsket blandt tilhængerne af AGF – især på grund af sin store personlighed og udprægede fightervilje.

Karriere 
Efter at have spillet på amatørniveau i Østbirk ved Horsens skiftede Leon Andreasen i 1999 fra Hammel GF til AGF og fik i 2001 sin første professionelle kontrakt med Århus-klubben. I de seneste sæsoner af hans tid hos AGF var han fast mand i midterforsvaret og var – trods AGFs dårlige præstationer i superligaen – én, som alle regnede med havde en stor fremtid foran sig.

I 2005 valgte Leon Andreasen at sætte lidt skub i sin karriere og skrev kontrakt med den tyske Bundesliga-klub Werder Bremen gældende fra den 1. juli 2005 til 2009. Overgangssummen var i nærheden af 1,8 mio. Euro. Hans plan med dette karriereskift var at bygge et springbræt, hvorfra han kunne springe videre ud i Europa.

I vinterpausen 2006/2007 blev Andreasen udlejet til Mainz 05 med henblik på at få mere spilletid på Bundesliga-niveau.

Han skiftede til Hannover 96 i vinterpausen 2009 for at opnå mere spilletid end i Fulham. Han fik sin debut for Hannover mod Energie Cottbus den 8. februar 2009, som imidlertidig udviklede sig til et mareridt, da han modtog det røde kort i det 67. minut.

Referencer

Eksterne henvisninger 

 Leon Andreasen  på hannover96.dk

Fodboldspillere fra Danmark
Fodboldspillere fra Fulham F.C.
Fodboldspillere fra Werder Bremen
Fodboldspillere fra Mainz 05
Fodboldspillere fra Hannover 96
Personer fra Jylland
Patrick Volkerding

Patrick Volkerding (født 1966) er skaber og udvikler på Slackware Linux-distributionen. Slackware brugere (Slackers) betegner ham ofte som The Man, af respekt for ham. Han er Slackware Benevolent Dictator for Life.

Et kort stykkke tid, Chris Lumens og andre hjalp ham med hans arbejde på Slackware, men de sidste par år har han arbejdet alene igen.

I 1993 modtog Patrick Volkerding en BSc i Datalogi fra Minnesota State University Moorhead.

Slackware
Programmører fra USA
Bowlingkugle

En bowlingkugle bruges til bowling. Den er max. 27 cm i diameter. Der er ingen minimumsdiameter. 

Bowlingkuglen skal være i balance på alle seks sider (top/bund, tommel/fingre, postiv/negativ vægt). Alle bowlingkugler godkendes af USBC (USA's Bowling Kongress) før de må bruges i organiseret konkurrence. 

Produktionen foregår primært i USA. Blandt de mest kendte producenter er Ebonite, Storm, Columbia300, AMF og Brunswick. 

Kuglerne er lavet af plastik som urethan og resin. I de nyeste kugler blandes diamantstøv, glimmer m.fl. 

I kuglerne findes en vægtblok som har til formål at udligne vægtforskellen, der opstår 
efter at kuglen er boret. Dens placering får betydning for, hvordan 
kuglen vil reagere på bowlingbanen. Dvs. at konkurrencebowlere spiller med kugler 
af forskellig indre konstruktion, som har til formål at reagere voldsommere på banen for 
at skabe en større indgangsvinkel i keglerne og derved en større sandsynlighed for at lave 
strikes. Boring samt layout m.m. er et håndværk, som oftest i Danmark udøves af kugleborere i pro shopper i bowlingcentre.

Se også 

Bolde
Bowling
Erik Kjær Larsen

Erik Kjaer Larsen (1960,  København - 2014) var en dansk journalist og forfatter Fra 1988-1991 gik han på Danmarks Journalisthøjskole, men med henblik på at blive forfatter. Han har skrevet romanerne Englemageren og To må man være. Erik Kjær Larsen har også skrevet noveller til magasiner, ugeblade og antologier. I 1997 skrev han teaterstykket Englemageren til teatret Svalegangen.

I 1984 startede han som rejsereporter på Jyllands-Posten, hvor han rejste rundt i Europa og Nordafrika. Igennem 80´erne var han reporter og radiovært ved flere forskellige lokale radiostationer i Århus. Fra 1996-2000 var Erik Kjær Larsen Kultur- og IT-reporter ved Dagbladet Information. 

Han var initiativtager til web-tv-stationen CafeTV.dk i 1999, og i 2003 startede han så sammen med to andre journalister Danmarks første borgerskrevne Internetavis flix.dk, inspireret af en artikel på Wired.com om OhmyNews i Syd Korea, verdens største borgerskrevne Internetavis. Den 12. juli 2006 var Erik Kjær Larsen taler ved Ohmynews konference i Seoul.

Eksterne henvisninger 

 http://www.flix.dk  – Danmarks første borgerskrevne Internetavis
 http://english.ohmynews.com/  – Verden største borgerskrevne Internetavis

Journalister fra Danmark
Personer fra København
Rainer Bonhof

Rainer Bonhof (født 29. marts 1952) er en tidligere tysk fodboldspiller, som i perioden 1972-1981 spillede 53 landskampe og scorede 9 mål. På klubplan var han knyttet til de tyske klubber Borussia Mönchengladbach (som han også var træner for 1998-1999), FC Köln og Hertha BSC Berlin samt den spanske klub Valencia CF. Han var kendt som en meget dygtig frisparksekspert. Bonhof trænede også på et tidspunkt ungdomslandsholdene i hhv. Tyskland, Kuwait og Skotland.

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra 1. FC Köln
Fodboldspillere fra Hertha BSC Berlin
Fodboldspillere fra Valencia CF
Verdensmestre i fodbold
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Deltagere ved det europæiske mesterskab i fodbold 1980
Farisæer (flertydig)

Farisæer har flere betydninger:

 Farisæere – jødisk bevægelse i antikken
 Farisæer (drik)
Krimissæren

Krimissæren var en tv-serie som i USA blev vist på ABC fra 1991 til 1995, det australske Nine Network har også vist den og senest har TvDanmark vist serien op til flere gange.

I serien spillede Michael Chiklis politikommissæren Tony Scali, som så vidt muligt prøver at løse problemer med humor og kreativitet frem for vold og magt i en lille by i Upstate New York. Theresa Saldana spillede Rachel Scali, Tonys kone, og Kaj-Erik Eriksen spillede hans teenagesøn David. Serien fokuserede nogenlunde ligevægtigt mellem familiesituationer og politidrama.

Hver episode varede 60 minutter og serien varede fire år. Michael Chiklis var så god til at portrættere en godhjertet familiemand, at mange seere ikke mente at hans senere rolle i The Shield var hans "type".

Interessant nok var Chiklis' figur Tony Scali mindst ti år ældre end Chiklis selv var på det tidspunkt. På et tidspunkt blev tv-stationen bange for at Chiklis' vægttab ville have en negativ effekt på seertallet og skulle angiveligt have bedt ham om at udstoppe sit tøj.

Selvom historien foregår i Upstate New York i den fiktive by Eastbridge, blev serien filmet i og omkring Vancouver.

Eksterne henvisninger 
  
Dramaserier fra USA
Amerikanske tv-serier fra 1990'erne
Tv-programmer fra American Broadcasting Company
The Raveonettes

The Raveonettes er en dansk rock and roll duo bestående af Sune Rose Wagner og Sharin Foo.

Historie 

Under Sune Rose Wagners ophold i Los Angeles i 1999, skrev han sangene til forløberen for the Raveonettes, bandet The Girl On Death Row. De spillede kun enkelte koncerter og skiftede hurtigt navn til The Raveonettes. Det meste af sættet fra The Girl On Death Row, blev til EP'en Whip It On.

Sune Rose Wagner og Sharin Foo mødte hinanden gennem Christian Bech fra the Pleasure Machine, hvor de begge spillede med på deres plade. 

Efter at havet dannet bandet i København i 2001, begyndte indspilningen af Whip It On i det tidligere Sony-studie Once Was & Sauna Recording Studio. De bookede det til tre uger, og klarede hele produktionsarbejdet selv. Alle sangene går i Bb-mol. Efter at have udvidet med guitarist Manoj Ramdas, og trommeslager Jakob Hoyer, spillede The Raveonettes et af deres første gigs på SPOT Festival i Århus.

I 2008 deltog bandet på Just Like Heaven – en hyldest-plade til The Cure. I den forbindelse genindspillede de klassikeren "A Forest".

Deres hit "Last Dance" er spilbar i video-spillet Rock Band 3.

Bandets første album i fuld længde Chain Gang Of Love er i Bb-dur, og alle undtagen to af sangene er under tre minutter. Albummets producer er Richard Gottehrer, som står bag 1960'er-numrene "My Boyfriend's Back", og "You Want The Candy". Chain Gang Of Love blev indspillet i Danmark og New York i perioderne den 9.-17. oktober, den 6.-12. november, og den 4.-10. december, i 2002. Albummet blev mixet færdigt i London i starten af 2003. De 13 sange på albummet er skrevet af Sune Rose Wagner selv, ud over "That Great Love Sound", som han skrev sammen med Gottehrer. Chain Gang Of Love bliver ofte sammenlignet med Psychocandy, The Jesus and Mary Chains debutalbum.

Gruppens seneste album, Pe'ahi, udkom i 2014 og modtog fem ud af seks stjerner i musikmagasinet GAFFA.

Diskografi

Album 

 Chain Gang Of Love (2003)
 Pretty In Black (2005)
 Lust Lust Lust (2007)
 In And Out of Control (2009)
 Raven in the Grave (2011)
 Rarities/B-sides (2011)
 Observator (2012)
 Pe'ahi (2014)

Ep'er 
 Whip It On (2002)
 Beauty Dies (2008)
 Sometimes They Drop By (2008)
 Wishing You a Rave Christmas (2008)
 Into the Night (2012)

Singler 
 "That Great Love Sound" #34 UK (2003)
 "Love in a Trashcan" #26 UK (2005)
 "Last Dance" (2009)

Referencer

Eksterne henvisninger 

 

 
Har spillet på Roskilde Festival
Musikgrupper fra 2000
Grænseflade (teknologi)

En grænseflade er i et modulært design en kontaktflade mellem to moduler (dele af systemet). Grænsefladerne stiller præcise krav med usikkerheder til udvekslingen mellem de to moduler og gør det således muligt at designe disse hver for sig. Når modulerne er færdige bruges specifikationerne af grænsefladerne til at teste modulet for sig. Grænseflader kan fx være:

 Strømudtag – En bestemt form, spænding og strøm
 Lampe – Et menneske tilslutter den strømudtaget og den leverer lys
 Skærm, tastatur og mus – Dette er forsøgt designet så et menneske let kan benytte det
 Hjemmeside – Brugeren bliver påvirket af et program gennem mange lag af moduler hvoraf det sidste er skærm, keyboard og mus
 Trådløs grænseflade (IEEE 802.11) – via trådløst datanet

 

pl:Interfejs klasy